Irvin Kershner

Irvin Kershner, ganet Isadore Kershner d'an 29 a viz Ebrel 1923 hag aet da Anaon d'ar 27 a viz Du 2010, a oa ur filmaozer stadunanat brudet evit e filmoù hir ha filmoù skinwel.

Da gentañ e oa bet,  evel filmaozer, o seveniñ filmoù dizalc'h dramael, hag o labourat war ar memes tro evel prezegenner e skol-veur Su Kalifornia. Goude-se e oa kroget da labourat war filmoù blockbusters gant budjedoù uhel evel The Empire Strikes Back, azasadur James Bond anvet Never Say Never Again ha RoboCop 2. Enoret eo bet alies a-hed e vuhez vicherel, o vezañ lakaet e anv evit ur Primetime Emmy Award ha betek ur Palme d'Or.

Rummad:Ganedigezhioù 1923
Rummad:Marvioù 2010
Rummad:Aktourien SUA
Rummad:Filmaozerien SUA
Rummad:Produerien filmoù
Rummad:Yuzevien SUA
Rummad:Tud marvet gant krign-bev ar skevent